
RAPORT
asupra propunerii legislative privind organizarea şi desfăşurarea stagiilor profesionale



În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr.Plx 750/2015 din 28 octombrie 2015, cu dezbaterea pe fond, în procedură obişnuită, a propunerii legislative privind organizarea şi desfăşurarea stagiilor profesionale.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.605/10.06.2015)
· avizul negativ al Consiliului Economic şi Social (nr.1321/21.05.2015)
· avizul favorabil al Comisiei juridice de disciplină şi imunităţi
(nr.4c-11/1364/17.11.2015)
· avizul favorabil al Comisiei pentru egalitatea de şanse pentru femei şi bărbaţi (nr.4c-17/672/24.11.2015)
· punctele de vedere, negative, ale Guvernului (nr.6540/07.06.2016 şi nr.1802/22.03.2017).

Propunerea legislativă are ca obiect reglementarea modalităţii de efectuare a stagiilor profesionale pentru persoanele cu vârsta cuprinsă între 16 şi 35 de ani, în vederea dobândirii experienţei în muncă şi a vechimii în specialitate.

La dezbaterile care au avut loc în şedinţa din 19 iunie 2018 a participat, în conformitate cu prevederile art.55 din Regulamentul Camerei Deputaţilor, republicat, domnul Eduard Corjescu – director, Ministerul Muncii şi Justiţiei Sociale.

La lucrările comisiei şi-au înregistrat prezenţa 20 deputaţi, din totalul de 22 membri ai comisiei.
Raportul comisiei a fost adoptat cu majoritate de voturi (trei voturi împotrivă şi o abţinere).

Propunerea legislativă a fost respinsă de Senat în şedinţa din 26 octombrie 2018.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
	
În urma finalizării dezbaterilor, Comisia propune Plenului Camerei Deputaţilor respingerea iniţiativei legislative întrucât în cadrul Comisiei a fost adoptat proiectul de lege privind internshipul (PLx.6/2018) care are ca obiect de reglementare stabilirea modalităţii de efectuare a programelor de internship pentru persoanele care au împlinit vâsta de 16 ani, în special, în scopul dezvoltării aptitudinilor profesionale în îndeplinirea atribuțiilor și responsabilităților din domeniul în care se organizează programul de internship al dobândirii de experiență profesională și al facilitării tranziției de la sistemul de educație către piața muncii. Prin urmare, adoptarea unei noi reglementări cu acelaşi obiect ar conduce la paralelism legislativ.
	

PREŞEDINTE,				SECRETAR,
	Adrian Solomon 			Violeta Răduţ






Întocmit,
Consilier parlamentar Sorina Szabo

